
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2023881/5791/0025 (1) 


Αύξηση ορίου έκδοσης εγγυητικών επιστολών από την ΙΟΝΙΚΗ ΤΡΑ¬ 
ΠΕΖΑ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/88 «Περί διαρθρώσεως του Υπουργείου Οικονομι¬ 
κών και του οργανισμού των Υπηρεσιών αυτού». 


2. Τις αποφάσεις μας: α) 166915/2570/17.11.77 με την οποία 
καθορίζονται οι όροι και οι προϋποθέσεις βάσει των οποίων παρέχονται 
από τις Τράπεζες που λειτουργούν στην Ελλάδα εγγυήσεις στο Δημόσιο 
και τα Νομικά Πρόσωπα Δημοσίου Δικαίου για εκτέλεση έργων προμή¬ 
θειες κ.λπ. β) Την 2095550/20852/0025/27.2.1990 με την οποία 
ορίστηκε το ανώτατο όριο έκδοσης εγγυητικών επιστολών της Ιονικής 
Τράπεζας στο ποσό των δραχμών τριάντα δισεκατομμυρίων. 

3. Την από 29.3.1990 επιστολή της Ιονικής Τράπεζας περί αύξησης 
του ανωτάτου ορίου έκδοσης εγγυητικών επιστολών. 

4. Την δραστηριότητα της Τράπεζας αυτής όπως εμφανίζεται σή¬ 
μερα, αποφασίζουμε: 

Ορίζουμε στο εξής το ανώτατο όριο έκδοσης εγγυητικών επιστολών 
της Ιονικής Τράπεζας για τις ανωτέρω περιπτώσεις στο ποσό των δραχ¬ 
μών 40 δισεκατομμυρίων (40.000.000.000) με τους όρους και τις 
προϋποθέσεις βάσει των οποίων παρέχονται από τις Τράπεζες που λει¬ 
τουργούν στην Ελλάδα εγγυήσεις στο Δημόσιο και τα Νομικά Πρόσωπα 
Δημοσίου Δικαίου για εκτέλεση έργων, προμήθειες κ.λπ., που αναφέρο- 
νται στην απόφασή μας 166915/2570/17.11.77. 

Η απόφασή μας αυτή να δημοσιευθεί στην Εφημερίδα της Κυβερνή¬ 
σεως. 

^ Αθήνα, 27 Απριλίου 1990 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

-♦- 

Αριθ. 14896 (2) 

Τροποποίηση εν μέρει της 69850/84 απόφασης Υπουργού Προεδρίας 

της Κυβέρνησης και Γεωργίας για ανασύνθεση του Διοικητικού 

Συμβουλίου Α.Τ.Ε. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ 

Έχοντας υπόψη: 

α. Τις αριθ. 69850/16.11.84 και 31585/20.7.88 αποφάσεις μας 
«για ανασύνθεση του Διοικητικού Συμβουλίου της Α.Τ.Ε.» και «για τρο¬ 
ποποίηση, εν μέρει της αριθ. 69850/16.11.84 αποφάσεις μας», αντί¬ 
στοιχα. 

β. Την ανάγκη τροποποίησης εν μέρει, της αριθ. 64850/16.11.84 
απόφασής μας, που αφορά την σύνθεση του Διοικητικού Συμβουλίου της 
Αγροτικής Τραπέζης Ελλάδος, προκειμένου να παρασχεθεί η δυνατό¬ 
τητα συμμετοχής στο Διοικητικό Συμβούλιο αυτής και σε εκπροσώπους 
της Συνομοσπονδίας Δημοκρατικών Αγροτικών Συλλόγων Ελλάδας 
(ΣΥ.Δ.Α.Σ.Ε.), για την ευρύτερη εκπροσώπιση του αγροτικού συνδικα¬ 
λιστικού κινήματος της Χώρας, στο Συμβούλιο αυτό. 

γ. Την ΔΟΑ/Φ.7/199/23555/4.10.89 απόφαση του Υπουργού 
Προεδρίας της Κυβέρνησης «παράταση προθεσμίας μια σύσταση σύνθε¬ 
σης και ανασύνθεσης συλλογικού οργάνων Δημόσιου Τομέα» (ΦΕΚ 
767/Β/89), αποφασίζουμε: 

Τροποποιούμε εν μέρει την αριθ. 69850/16.11.84 απόφασή μας 
και ειδικότερα την παρ. 8 αυτής και ορίζουμε να συμμετέχουν στο Διοι¬ 
κητικό Συμβούλιο της Αγροτικής Τράπεζας της Ελλάδος δύο (2) εκ- 

πρόσωποι του αγροτικού συνδικαλιστικού κινήματος της Χώρας, οριζό¬ 
μενοι ο μεν ένας ένας (1) με τον αναπληρωτή του, από το Διοικητικό 
Συμβούλιο της Γενικής Συνομοσπονδίας Αγροτικών Συλλόγων Ελλά¬ 
δος (ΓΕΣΑΣΕ), ο δε έτερος, με τον αναπληρωτή του από το Διοικητικό 
Συμβούλιο της Συνομοσπονδίας Δημοκρατικών Αγροτικών Συλλόγων 
Ελλάδος (ΣΊΓ.Δ.Α.Σ.Ε.). 

3. Κατά τα λοιπά εξακολουθεί να ισχύει η αριθ. 69850/84 και η 
τροποποίηση αυτής 31583/88 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαΐου 1990 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΜΙΛΤΙΑΔΗΣ ΕΒΕΡΤ ΜΙΧ. ΠΑΠΑΚΩΝΣΤΑΝΤΙΝΟΥ 

- ♦- 

Αριθ. 1651 (3) 

Καθορισμός χρονικών ορίων λειτουργίας καταστημάτων περιοχής τέως 
Διοικήσεως Πρωτευούσης για τη θερινή περίοδο 1990. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του πρώτου και δεύτερου άρθρου του Ν. 1788/88 
που κύρωσε την με αριθμ. 10/19.1.88 Π.Τ.Σ. «Ρυθμίσεις για τη βελτί- 
ωση της ποιότητας ζωής στην Αθήνα». 

2. Τις διατάξεις του άρθρου 16 του Ν. 1558/85 «Κυβέρνηση και 
Κυβερνητικά Όργανα». 

3. Τις κλιματολογικές συνθήκες που επικρατούν κατά τη θερινή πε¬ 
ρίοδο και την υπάρχουσα υποδομή στα καταστήματα. 

4. Τις απόψεις των οικείων επαγγελματικών Οργανώσεων εργοδο¬ 
τών και εργαζομένων. 

5. Τις ανάγκες εξυπηρέτησης του καταναλωτικού κοινού, αποφασί¬ 
ζουμε: 

Καθορίζουμε το ωράριο λειτουργίας των εμπορικών καταστημάτων, 
καταστημάτων τροφίμων, κρεοπωλείων και οπωρολαχανοπωλείων πε¬ 
ριοχής τέως Διοικήσεως Πρωτευούσης, από 14 Μαΐου μέχρι 22 Σε¬ 
πτεμβρίου 1990 ως εξής: 


α. Εμπορικών καταστημάτων - καταστημάτων τροφίμων και 

ρολαχανοπωλείων. 

Δευτέρα 

8.00 - 15.00 


Τρίτη 

8.00 - 14.00 και 

17.30 - 20.30 

Τετάρτη 

8.00 - 15.00 


Πέμπτη 

8.00 - 14.00 και 

17.30 - 20.30 

Παρασκευή 

8.00 - 14.00 και 

17.30 - 20.30 

Σάββατο 

8.00 - 15.00 


β. Κρεοπωλείων 

Δευτέρα 

7.30 - 15.00 


Τρίτη 

7.30 - 15.30 


Τετάρτη 

7.30 - 15.30 


Πέμπτη 

7.30 - 15.30 


Παρασκευή 

7.30 - 13.30 και 

17.30 - 20.30 

Σάββατο 

7.30 - 15.00 



Η απόφαση αυτή που κοινοποιείται για εκτέλεση θα δημοσιευθεί στην 
Εφημερίδα της Κυβερνήσεως και θα επικυρωθεί με νομοθετική διά-. 
τάξη. 

Αθήνα, 4 Μαΐου 1990 

Ο ΥΠΟΥΡΓΟΣ 

ΑΡΙΣΤΕΙΔΗΣ ΚΑΛΑΝΤΖΑΚΟΣ 
- ψ - 

Αριθ. 13621 (4) 

Δημοσίευση στην Εφημερίδα της Κυβέρνησης της από 22.2.90 Σ.Σ.Ε. 
των Διπλωματούχων Μηχανικών Μελών του Πανελλήνιου Συλλό¬ 
γου Διπλ. Μηχανολόγων - Ηλεκτρολόγων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/89,1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβέρνησης η πιο πάνω ΣΣΕ, η 
οποία μας κατατέθηκε την 18.4.90 και συντάχθηκε το υπ’ αριθ. 71/90 


πρακτικό καταθέσεως, της οποίας το περιεχόμενο έχει ως εξής: 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΤΩΝ ΔΙΠΛΩΜΑΤΟΥΧΩΝ ΜΗΧΑΝΙΚΩΝ ΜΕΛΩΝ ΤΟΥ 
ΠΑΝΕΛΛΗΝΙΟΥ ΣΥΛΛΟΓΟΥ ΔΙΠΛ. ΜΗΧΑΝΟΛΟΓΩΝ - ΗΛΕ¬ 
ΚΤΡΟΛΟΓΩΝ 

Στην Αθήνα σήμερα, την 22 Φεβρουάριου αφενός μεν οι, 1) Ιωάννης 
Οικονόμου Πρόεδρος της Πανελλήνιας Ένωσης Διπλωματούχων Μη¬ 
χανικών Εργοληπτών Δημοσίων Έργων (ΠΕΔΜΕΔΕ), 2) Αναστάσιος 
Κουμπλής Πρόεδρος της Πανελλήνιας Ένωσης Διπλωματούχων Μη¬ 
χανολόγων - Ηλεκτρολόγων Εργοληπτών Δημοσίων Έργων (ΠΕΔ- 
ΜΗΕΔΕ), 3) Αθανάσιος Καψάλης Πρόεδρος του Συνδέσμου Ανωνύμων 
Τεχνικών Εταιρειών (ΣΑΤΕ), 4) Γρηγόριος Δρέττας Πρόεδρος του Συν¬ 
δέσμου Ελληνικών Γ ραφείων Μελετών και αφετέρου οι I) Χρήστος Σι- 
νάνης Πρόεδρος του Πανελληνίου Συλλόγου Διπλωματούχων Μηχανο¬ 
λόγων - Ηλεκτρολόγων (ΠΣΔΜ-Η) εξουσιοδοτημένοι προς τούτο από 
αντίστοιχες αποφάσεις των Διοικητικών Συμβουλίων των οργανώσεων 
που εκπροσωπούν, συμφώνησαν τα ακόλουθα: 

1. Τα κατώτατα όρια των βασικών μηνιαίων μισθών των Διπλωμα¬ 
τούχων Μηχανικών, Μηχανολόγων - Ηλεκτρολόγων ή Μηχανολόγων 
ή Ηλεκτρολόγων ή Ναυπηγών ή Αεροναυπηγών ή Μηχανικών Ηλε¬ 
κτρονικών Υπολογιστών ή Μηχανικών Παραγωγής ή Ναυτικών (Ναυ¬ 
πηγών) Μηχανολόγων ή Πυρηνικών Μηχανικών ή Μηχανικών Βιομη¬ 
χανίας κ.λπ., και των, προς αυτούς εξομοιούμενων, Μηχανικών των 
λοιπών ειδικοτήτων του κλάδου αυτού, αποφοίτων σχολών του εσωτερι¬ 
κού ή ισοτίμων σχολών των εξωτερικού, όλων μελών του Σωματείου με 
τίτλο «ΠΑΝΕΛΛΗΝΙΟΣ ΣΥΛΛΟΓΟΣ ΔΙΠΛΩΜΑΤΟΥΧΩΝ ΜΗΧΑ¬ 
ΝΟΛΟΓΩΝ - ΗΛΕΚΤΡΟΛΟΓΩΝ (Π.Σ.Δ.Μ.-Η), που εδρεύει στην 
Αθήνα, και που εργάζονται με σχέση εργασίας Ιδιωτικού Δικαίου, σε 
όλη τη χώρα καθορίζονται να είναι από 1ης Σεπτεμβρίιου 1989 τα 

εξής: 

Για Υπηρεσία 

Από 0-3 χρόνια, 104.153 δραχμές. 

Από 3-6 χρόνια, 113.686 δραχμές. 

Από 6-9 χρόνια, 126.241 δραχμές. 

Από 9-12 χρόνια, 134.610 δραχμές. 

Από 12-15 χρόνια, 142.981 δραχμές. 

Από 15-18 χρόνια, 151.351 δραχμές. 

Από 18-21 χρόνια, 158.675 δραχμές. 

Από 21-24 χρόνια, 165.214 δραχμές. 

1 α. Στα παραπάνω κατώτατα όρια των βασικών μισθών της παρού- 
σης Σ.Σ.Ε., υπολογιζόμενη, θα χορηγείται του λοιπού η επίσημα καθο¬ 
ριζόμενη αυτόματη τιμαριθμική αναπροσαρμογή (Α.Τ.Α.) και οι λοιπές 
ρυθμίσεις ή αυξήσεις της Εθνικής Συλλογικής Σύμβασης Εργασίας. 

2. Ως υπηρεσία θεωρείται η χρονική διάρκεια από την απόκτηση του 
διπλώματος του Ε.Μ.Π. ή σχολής ισότιμης με το Ε.Μ.Π. ή άλλης σχο¬ 
λής της ημεδαπής, ή αλλοδαπής αναγνωρισμένης ως ισότιμης από το 
Ε.Μ.Π. ή από την Ελληνική Πολιτεία. Η προϋπηρεσία αποδεικνύεται με 
βεβαιώσεις του Π.Σ.Δ.Μ.-Η. και του Τ.Ε.Ε. 

3. Τα παραπάνω κατώτατα όρια των βασικών μηνιαίων μισθών προ¬ 
σαυξάνονται με επίδομα συζύγου, ανεξάρτητα από φύλο, απασχόληση ή 
αυνταξιοδότηση, αποτελούμενο από ποσοστό 10% του βασικού μηναίου 
μισθού και (β) με επίδομα παιδιών αποτελούμενο από ποσοστό 5% για 
κάθε παιδί. Το επίδομα καταβάλλεται όταν τα παιδιά έχουν ηλικία 
κάτω των είκοσι (20) χρόνων και δεν εργάζονται ή όταν έχουν ηλικία 
κάτω των είκοσι πέντε (25) χρόνων και σπουδάζουν σε Ανώτατη ή 
Ανώτερη Σχολή μέχρι την συμπλήρωση και του 25ου χρόνου της ηλι¬ 
κίας τους. Για τα αποδεδειγμένα ανίκανα παιδιά το επίδομα καταβάλ¬ 
λεται ανεξαρτήτως ηλικίας. 

4. Ανάλογα με τα καθήκοντα που έχουν ανατεθεί στον Διπλωμα¬ 
τούχο Μηχανικά μέλος του Π.Σ.Δ.Μ.-Η, τα κατώτατα όρια των βασι¬ 
κών μηναίων μισθών προσαυξάνονται με επίδομα υπευθυνότητας που 
παρέχεται κατά τα ακόλουθα ποσοστά: 

(α) Γενικός Διευθυντής 30% 

(β) Τεχνικός Διευθυντής 20% 

(γ) Προϊστάμενος 

(1) Γραφείου Μελετών 15% 

(2) Κατασκευών 15% 

(3) Συντηρήσεως έργων 15% 

(4) Εκμεταλλεύσεως 15% 

(5) Προμηθειών 15% 

(6) Πωλήσεων 15% 

(7) Προγραμματισμού 15% 

(8) Εκπαίδευσης Τεχν. Προσωπικού 15% 

(8) Υπεύθυνος έργου σε ομάδα μελέτης ή υπεύθυνος εργοταξίου 15% 
(ε) Ο επιβλέπουν βάσει του νόμου μηχανικός 25%. 
Διπλωματούχοι Μηχανικοί μέλη του Π.Σ.Δ.Μ.-Η που ασχολούνται 
σε εργοτάξια στο προσωπικό των οποίων γενικά χορηγείται επίδομα 
επικίνδυνης εργασίας δικαιούνται του ίδιου επιδόματος εφόσον εργάζο¬ 
νται κάτω από τις ίδιες συνθήκες με το υπόλοιπο προσωπικό. Τα αυτά 
ισχύουν και για το επίδομα ανθυγιεινής εργασίας. 

6. Οι Διπλωματούχοι Μηχανικοί μέλη του Π.Σ.Δ.Μ.-Η που υπηρε¬ 
τούν ή είναι ενταγμένοι σε θέσεις που προβλέπονται από εσωτερικούς 
Κανονισμούς ή Οργανισμούς, δικαιούνται να παίρνουν τους καθοριζόμε¬ 
νους από τους Κανονισμούς βασικούς μισθούς, τις προβλεπόμενες κάθε 
είδους προοσαυξήσεις και επιδόματα, που το σύνολό τους δεν είναι δυ¬ 
νατό να είναι μικρότερο από το καθοριζόμενο με την σύμβαση αυτή κα- 
τώτατο όριο συνολικών αποδοχών. Οι προσαυξήσεις και τα επιδόματα 
δίνονται πάνω στους βασικούς μισθούς με τον όρο ότι δεν είναι μικρότε¬ 
ροι από τους προβλεπόμενους από τη Σύμβαση αυτή. 

7. Οι Διπλωματούχοι Μηχανικοί μέλη του Π.Σ.Δ.Μ.-Η σε κάθε 
ημερολογιακό έτος δικαιούνται κανονική άδεια 30 ημερολογιακών ημε¬ 
ρών με πλήρεις αποδοχές. Επίσης δικαιούνται, σε περίπτωση τέλεσης 
γάμου των, άδεια 10 ημερολογιακών ημερών με πλήρεις αποδοχές. 

8. Οι Διπλωματούχοι Μηχανικοί μέλη του Π.Σ.Δ.Μ.-Η δικαιούνται 
να αναγράφουν το όνομά τους σε όλα τα σχέδια, τεύχη, πινακίδες, μελέ¬ 
τες, έγγραφα, κανονισμούς, έργων κ.λπ., που επιβλέπουν ή μονάδων 
που διευθύνουν με τον πλήρη τίτλο τους. Επίσης δικαιούνται σχετικής 
βεβαιώσεως που να πιστοποιεί την ενασχόλησή τους στις δραστηριότη¬ 
τες όπου απασχολήθηκαν. 

9. Αν η χρήση της εργασίας ή η υπευθυνότητα που ανατίθεται το 
απαιτεί, προστίθενται στις κατώτατες παραπάνω μηνιαίες αποδοχές τα 
εξής επιδόματα: 

- Επίδομα ξένης γλώσσας 10% και 5% για κάθε επιπλέον γλώσσα. 

- Επίδομα διδακτορικού ή μεταπτυχιακών σπουδών πανεπιστημια¬ 
κού επιπέδου 10%. 

10. Αν σε εργαζόμενο Διπλωματούχο Μηχανικό μέλος του 
Π.Σ.Δ.Μ.-Η καταβάλλονται οποιεσδήποτε αποδοχές μεγαλύτερες από 
αυτές που καθορίζονται σ’ αυτή τη σύμβαση, οι αποδοχές αυτές δεν επι¬ 
τρέπεται να μειωθούν. 

Η ισχύς της παρούσας σύμβασης αρχίζει από 1.9.1989. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 7 ΜαΤου 1990 

Ο ΥΠΟΥΡΓΟΣ 

Α. ΚΑΛΑΝΤΖΑΚΟΣ 

-♦- 

Αριθ. 13622 (5) 

Δημοσίευση στην Εφημερίδα της Κυβερνήσεως της από 18.4.90 ΣΣΕ 
του προσωπικού του ΟΑΣΘ του ανήκοντος εις το Σωματείο υπό την 
επωνυμία «ΣΩΜΑΤΕΙΟ ΥΠΑΛΛΗΛΩΝ ΓΡΑΦΕΙΟΥ ΚΑΙ ΥΠΗ¬ 
ΡΕΤΙΚΟΥ ΠΡΟΣΩΠΙΚΟΥ ΟΑΣΘ». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε την 23.4.90 και συντάχθηκε το υπ’ αριθ. 
73/90 πρακτικό καταθέσεως, της οποίας το περιεχόμενο έχει ως εξής: 

Ειδική Συλλογική Σύμβαση Εργασίας του Προσωπικού του Ο.Α.Σ.Θ. 
του ανήκοντος εις το Σωματείο υπό την επωνυμία «ΣΩΜΑΤΕΙΟ 
ΥΠΑΛΛΗΛΩΝ ΓΡΑΦΕΙΟΥ ΚΑΙ ΥΠΗΡΕΤΙΚΟΥ ΠΡΟΣΩΠΙ¬ 
ΚΟΥ Ο.Α.Σ.Θ.». 

Στη Θεσσαλονίκη σήμερα την 18 Απρλίου 1990 ημέρα Τετάρτη στα 
Γραφεία του Οργανισμού Αστικών Συγκοινωνιών Θεσσαλονίκης 
(ΟΑΣΘ) Αλεξ. Παπαναστασίου 90, παρισταμένης και της νόμιμα εξου¬ 
σιοδοτούμενης εκπροσώπου του Υπουργείου Μεταφορών και Επικοινω¬ 
νιών, Φωτεινής ΠΑΠΙΚΑ, η οποία προσυπογράφει την παρούσα σύμ¬ 
βαση, οι υπογράφοντες αφ’ ενός μεν ο Κων/νος ΚΟΡΟΜΠΙΛΗΣ Πρόε¬ 
δρος του Δ.Σ. νόμιμος εκπρόσωπος του ΟΑΣΘ και αφ’ ετέρου ο Νίκος 
ΚΑΡΑΚ1ΤΣΟΣ, Πρόεδρος του παραπάνω Σωματείου νόμιμα εξουσιο¬ 


δοτούμενοι για την υπογραφή της παρούσας σύμβασης, αποφάσισαν τη 
συνομολόγηση και υπογραφή της παρούσας με τους παρακάτω όρους: 

Η παρούσα σύμβαση εργασίας αφορά: 

Το Διοικητικό και Βοηθητικό προσωπικό του ΟΑΣΘ πλην πτυχιού- 
χων ανωτάτων Σχολών. 

1. Καταργείται το πλαφόν, που είχε τεθεί με την Ε.Σ.Σ.Ε. του έτους 
1989 στην ενσωμάτωση στους βασικούς μισθούς, των 10.000 δρχ. της 
Α.Τ.Α. 

Η αύξηση που θα προκύψει θα χορηγηθεί σε δύο δόσεις το 1/2 από 
1.1.1990 και το υπόλοιπο 1/2 από 1.7.1990. 

2. Το 2% που χορηγείται με βάση τα οριζόμενα στην από 4.1.1989 
Ε.Σ.Σ.Ε. υπολογίζεται από 1.7.1990 στο σύνολο των εκάστοτε διαμορ- 
φούμενων τακτικών αποδοχών. 

3. Στους Διοικητικούς υπαλλήλους που έχουν (αναγνωρισμένη υπηρε¬ 
σία από 10-20 χρόνια χορηγείται το 50% του επιδόματος Υπευθύνου 
Γραφείου από 1.5.1990, ενώ σ’αυτούς που έχουν αναγνωρισμένη υπη¬ 
ρεσία από 20-30 χρόνια χορηγείται το 75% από 1.5.1990. 

4. Στους Διοικητικούς Υπαλλήλους που έχουν αναγνωρισμένη υπη¬ 
ρεσία από 30 χρόνια και πάνω χορηγείται το 75% του επιδόματος θέ- 
σεως Τμηματάρχη από 1.5.1990. 

5. Στους Υπευθύνους Γ ραφείων που έχουν αναγνωρισμένη υπηρεσία 
πάνω από 30 χρόνια χορηγείται το 75% της διαφοράς του επιδόματος 
θέσεως Τμηματάρχη από 1.5.1990. 

6. Στους Τμηματάρχες που έχουν αναγνωρισμένη υπηρεσία πάνω 
από 30 χρόνια, χορηγείται το 75% της διαφοράς του επιδόματος θέ¬ 
σεως του Δ/ντού από 1.5.1990. 

7. Στους Διοικητικούς υπαλλήλους που έχουν αναγνωρισμένη υπηρε¬ 
σία πάνω από 30 χρόνια αυξάνεται ο βασικός μισθός κατά 300 δρχ. για 
κάθε έτος πάνω από τα 30 έτη. 

8. Το χορηγούμενο στο προσωπικό της παρούαοις από 1.1.1989 
υπερωριακό επίδομα 15’ της ώρας με βάση την πενθήμερη εργασία και 
για όσες ημέρες εργάζεται το μήνα, αυξάνεται από 1.1.1990 σε 18’ της 
ώρας και αμοίβεται όπως μέχρι σήμερα δηλαδή με προσαύξηση 100%. 

9. Το επίδομα οικογενειακών βαρών υπολογίζεται στο άθροισμα του 
βασικού μισθού (Κεφ. Α’) του χρονοεπιδόματος (Κεφ. Β' παρ. 1) του ει¬ 
δικού επιδόματος (Κεφ. Β' παρ. 2 εδάφ. α’) του επιδόματος ειδικών συν¬ 
θηκών της παρ. 4 του Κεφ. Β' και του ανθυγιεινού επιδόματος (Κεφ. Β’ 
παρ. 2 εδάφ. β’) της από 23.5.1989 Ε.Σ.Σ.Ε. 

10. Το σύνολο των ετήσιων αναπαύσεων αυξάνεται κατά 2, καταρ- 
γουμένων των ημιαργιών. 

11. Στο προσωπικό της παρούσας εφαρμόζονται τα οριζόμενα στο 
άρθρο 4 της Εθνικής Συλλογικής Σύμβασης Εργασίας έτους 1990. 

12. Τα καταβαλλόμενα με την παράγραφο 9 Κεφ. Δ’ (Βρεφονηπιακοί 
σταθμοί) της από 23.5.89 Ε.Σ.Σ.Ε. για παιδιά προσχολικής ηλικίας 

, των εργαζομένων στον Ο.Α.Σ.Θ. από 1.3.1990 γίνονται για ένα παιδί 
9.000 δρχ. για δύο παιδιά 12.000 δρχ. και 3 παιδιά 15.000 δρχ. 

13. Όσες διατάξεις προηγουμένων Σ.Σ.Ε. Διαιτητικών αποφάσεων 
δεν συμπληρώθηκαν δεν τροποποιήθηκαν ή δεν καταργήθηκαν και δεν 
θίγησαν με την παρούσα ισχύουν ως έχουν. 

Η ισχύς της παρούσας άρχεται από 1.1.1990 εκτός εάν διαφορετικά 
ορίζεται στις επί μέρους διατάξεις της. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 7 Μαΐου 1990 

Ο ΥΠΟΥΡΓΟΣ 

Α. ΚΑΛΑΝΤΖΑΚΟΣ 
-«- 

Αριθ. 13623 (6) 

Δημοσίευση στην Εφημερίδα της Κυβερνήσεως της από 14.3.90 ΣΣΕ 

των εργαζομένων στις αποθήκες ακατέργαστων δερμάτων όλης της 

χώρας 1990. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε την 20.4.90 και συντάχθηκε το υπ’ αριθ. 
72/90 πρακτικό καταθέσεως, της οποίας το περιεχόμενο έχει ως εξής: 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


Συλλογική Σύμβαση Εργασίας των Εργαζομένων στις αποθήκες ακα¬ 
τέργαστων δερμάτων όλης της Χώρας 1990. 

Σήμερα, στις 14.3.90 συναντήθηκαν στα γραφεία του Υπουργείου 
Εργασίας, που βρίσκονται στην οδό Πειραιώς 40 Αθήνα, οι: 

ΔΙΟΝΥΣΙΟΣ ΚΟΡΦΙΑΊΉΣ, ΠΡΟΕΔΡΟΣ ΤΗΣ ΓΕΝΙΚΗΣ ΣΥΝΟ¬ 
ΜΟΣΠΟΝΔΙΑΣ ΕΠΑΓΙΈΛΜΑΤΙΩΝ ΒΙΟΤΕΧΝΩΝ ΕΜΠΟΡΩΝ 
ΕΛΛΑΔΑΣ. 

ΝΙΚΟΛΑΟΣ ΣΚΟΡΙΝΗΣ ΓΕΝ. ΓΡΑΜΜΑΤΕΑΣ ΤΗΣ ΓΕΝΙΚΗΣ 
ΣΥΝΟΜΟΣΠΟΝΔΙΑΣ ΕΠΑΓΓΕΛΜΑΤΙΩΝ ΒΙΟΤΕΧΝΩΝ ΕΜΠΟ¬ 
ΡΩΝ ΕΛΛΑΔΑΣ σαν εκπρόσωποι της ΓΕΝΙΚΗΣ ΣΥΝΟΜΟΣΠΟΝ¬ 
ΔΙΑΣ ΕΠΑΓΓΕΛΜΑΤΙΩΝ ΒΙΟΤΕΧΝΩΝ ΕΜΠΟΡΩΝ ΕΛΛΑΔΑΣ, 
νόμιμα εξουσιοδοτημένοι και οι: 

ΚΑΡΕΛΛΑΣ ΓΙΩΡΓΟΣ ΠΡΟΕΔΡΟΣ της ΟΜΟΣΠΟΝΔΙΑΣ ΕΡ¬ 
ΓΑΤΩΝ ΔΕΡΜΑΤΟΣ ΕΛΛΑΔΑΣ. 

ΣΙΜΕΡΔΑΝΗΣ ΝΙΚΟΣ ΓΕΝ. ΓΡΑΜΜΑΤΕΑΣ της ΟΜΟΣΠΟΝ¬ 
ΔΙΑΣ ΕΡΓΑΤΩΝ ΔΕΡΜΑΤΟΣ ΕΛΛΑΔΑΣ, σαν εκπρόσωποι της ανα- 
φερόμενης ΟΜΟΣΠΟΝΔΙΑΣ ΕΡΓΑΤΩΝ ΔΕΡΜΑΤΟΣ ΕΛΛΑΔΑΣ, 
νόμιμα εξουσιοδοτημένοι και αποφάσισαν την υπογραφή της ΣΥΛΛΟ¬ 
ΓΙΚΗΣ ΣΥΜΒΑΣΗΣ ΕΡΓΑΣΙΑΣ, όπως διατυπώνεται παρακάτω: 

Άρθρο 1 

Στις διατάξεις της Σύμβασης αυτής υπάγονται όλοι οι εργατοτεχνί¬ 
τες που απασχολούνται στις αποθήκες ακατέργαστων δερμάτων σε ολό¬ 
κληρη τη Χώρα. 


Άρθρο 2 


Τα κατωτέρω όρια των βασικών ημερομισθίων των εργαζομένων 
στις αποθήκες των (ακατέργαστων δερμάτων, όπως έχουν διαμορφωθεί 
την 31.12.89 αυξάνονται από 1.1.90 κατά ποσοστό 7,6% και καθορί¬ 
ζονται ως εξής: 


ΚΑΤΑ ΤΗΝ ΠΡΟΣΛΗΨΗ ΔΡΧ. 2.697 

ΜΕΤΑ ΤΗ ΣΥΜΠΛΗΡΩΣΗ ΥΠΗΡΕΣΙΑΣ 
ΕΝΟΣ ΕΤΟΥΣ ΔΡΧ. 2 763 

ΔΥΟ ΕΤΩΝ ΔΡΧ. 2 854 

ΤΕΣΣΑΡΩΝ ΕΤΩΝ ΔΡΧ. 3.090 

ΕΞΗ ΕΤΩΝ ΔΡΧ. 3 167 

ΟΚΤΩ ΕΤΩΝ ΔΡΧ. 3 219 


Στα προαναφερθέντα γενικά κατώτατα όρια ημερομισθίων περιλαμ¬ 
βάνεται και η οφειλόμενη διάφορά της ΑΤΑ του 3ου τετραμήνου του 
1989 ποσοστό 0,1% και η ΑΤΑ του 1ου τετραμήνου 1990 ποσοστό 
5,7%, όπως καθορίστηκαν με την 1405/55/1990 απόφαση Υπουρ¬ 
γού Εθνικής Οικονομίας, Οικονομικών και Εργασίας. 


Άρθρο 3 

1. Τα ανωτέρω συνολικά γενικά κατώτατα όρια ημερομισθίων ανα¬ 
προσαρμόζονται από την 1.5.90 και από την 1.9.90 και εφεξής σύμ¬ 
φωνα με την Υπουργική απόφαση, με την οποία θα καθορίζεται το ποσο¬ 
στό της, Αυτόματης Τιμαριθμικής Αναπροσαρμογής (ΑΤΑ) για τα αντί¬ 
στοιχα 4μηνα. 

2. Για τη χορήγηση της αναπροσαρμογής των ημερομισθίων θα 
ισχύουν τα κλιμάκια των αποδοχών που καθορίζονται από την Ν. 
1874/90 ή οποιαδήποτε Υπουργική Απόφαση. 

Άρθρο 4 

1. Τα ποσά της ΑΤΑ, που χορηγήθηκαν μέχρι και 1.9.87 και (αναλο¬ 
γούν: 

α. Στα βασικά ημερομίσθια της 1/1982 απόφασης του ΔΔΔΔ Αθη¬ 
νών. 

β. Στα διορθωτικά ποσά που χορηγήθηκαν από 1.1.82 και 1.1.84 
σύμφωνα με την 1/1982 απόφαση του ΔΔΔΔ Αθηνών και την ΕΓΣΣΕ 
έτους 1984, ενσωματώνονται στα βασικά ημερομίσθια, που προβλέπο- 
νται από την παραπάνω διαιτητική απόφαση. 

Έτσι, τα βασικά ημερομίσθια, πάνω στα οποία υπολογίζονται τα επι¬ 


δόματα, διαμορφώνονται ως εξής: 

ΚΑΤΑ ΤΗΝ ΠΡΟΣΛΗΨΗ ΔΡΧ. 1.673 

ΜΕΤΑ ΤΗ ΣΥΜΠΛΗΡΩΣΗ ΥΠΗΡΕΣΙΑΣ 
ΕΝΟΣ ΕΤΟΥΣ ΔΡΧ. 1.744 

ΔΥΟ ΕΤΩΝ ΔΡΧ. 1.815 

ΤΕΣΣΑΡΩΝ ΕΤΩΝ ΔΡΧ. 1.896 

ΕΞΗ ΕΤΩΝ ΔΡΧ. 1.940 

ΟΚΤΩ ΕΤΩΝ ΔΡΧ. 1.975 


Τα επιδόματα που προ βλέπονται από προηγούμενες Συλλογικές 


Συμβάσεις Εργασίας ή όμοιας έκτασης Διαιτητικές αποφάσεις, καθώς 
και από την παρούσα, υπολογίζονται επί των βασικών ημερομισθίων 
της προηγούμενης παραγράφου και στη συνέχεια προσαυξάνονται με 
όλα τα ποσοστά αύξησης των συνολικών γενικών κατώτατων ορίων 
ημερομισθίων που έχουν χορηγηθεί από 31.12.1987 και εφεξής. 

Άρθρο 5 

Εργαζόμενοι που έχουν συμπληρώσει υπηρεσία ή προϋπηρεσία 25 
ετών δικαιούνται άδεια 3 εργασίμων ημερών επιπλέον της νόμιμης αν 
εργάζονται δνθήμερο και 4 εργασίμων ημερών αν εργάζονται όήμερο. 
Ως προϋπηρεσία για την εφαρμογή της προηγούμενης διάταξης, θεω¬ 
ρείται αυτή που διανύθηκε σε οποιοδήποτε εργοδότη και με οποιαδή¬ 
ποτε σχέση εξαρτημένης εργασίας. 

Άρθρο 6 

Το διορθωτικό ποσό που προβλέπεται από την παρ. 2 της αριθμ. 
49/82 αποφ. του ΔΔΔΔ Αθηνών διατηρείται στο ύφος που έχει διαμορ¬ 
φωθεί μέχρι της ισχύος της απόφασης αυτής. 

Άρθρο 7 

Σ’ όλους του έγγαμους μισθωτούς ανεξαρτήτως φύλλου χορηγείται 
επίδομα γάμου σε ποσοστό 10% και υπολογιζόμενο στα βασικά ημερο¬ 
μίσθια που προβλέπονται από την απόφαση αυτή και σύμφωνα με τις 
διατάξεις του Ν, 1849/89. 

Άρθρο 8 

^ χορηγηθείσα με την παρ. 5 της αριθμ. 52/88 απόφ. του ΠΔΔΔ 
Αθηνών τριετία εκ ποσοστού 5% καθώς και το επίδομα ανθυγιεινής ερ¬ 
γασίας που έχει χορηγηθεί με την αριθμ. 61/81 απόφ. του ΔΔΔΔ Αθη¬ 
νών (14%) υπολογίζονται επί των νέων βασικών ημερομισθίων. 

Άρθρο 9 

Η συνολική διάρκεια της άδειας μητρότητας ορίζεται σε δεκαπέντε 
(15) βδομάδες. Πενήντα δύο (52) ημέρες θα χορηγούνται υποχρεωτικά 
πριν από την πιθανή ημερομηνία τοκετού και οι υπόλοιπες πενήντα τρεις 
(53) μετά το τοκετό. Σε περίπτωση που ο τοκετός πραγματοποιηθεί σε 
χρόνο προγενέστερο από αυτόν που είχε αρχικά πιθανολογηθεί, το υπό¬ 
λοιπο της άδειας θα χορηγείται υποχρεωτικά μετά τον τοκετό, ώστε να 
εξασφαλίζεται χρόνος συνολικής άδειας δεκαπέντε (15) εβδομάδων. 

Άρθρο 10 

Οι αποζημιώσεις της παραγρ. 1 περίπτωση α' άρθρο 3 ΒΔ της 16/ 
18.7.1920 σε περίπτωση απόλυσης εργοτεχνιτών βελτιώνονται και 
καθορίζονται ως εξής: 

α) Με τη συμπλήρωση 10 χρόνων υπηρεσίας 52 ημερομίσθια, 
β) Με τη συμπλήρωση 15 χρόνων υπηρεσίας 65 ημερομίσθια, 
γ) Με τη συμπλήρωση 20 χρόνων υπηρεσίας 78 ημερομίσθια. 

Άρθρο 11 

Στους εργαζόμενους που υπάγονται στην απόφαση αυτή, χορηγείται 
κατά την εξόφληση των αποδοχών, εκκαθαριστικό σημείωμα. 

Άρθρο 12 

Αποδοχές ανώτερες από αυτές που καθορίζει η παρούσα συλλογική 
σύμβαση ή ευνοϊκότεροι όροι εργασίας, που προβλέπονται από νόμους, 
διατάγματα, υπουργικές αποφάσεις, διαιτητικές αποφάσεις, εσωτερι¬ 
κούς κανονισμούς, έθιμα ή ατομικές συμβάσεις εργασίας, δεν θίγονται 
από τις διατάξεις της παρούσας. Επίσης δεν θίγεται ότι αποκτήθηκε από 
προηγούμενες Συλλογικές Συμβάσεις. 

Άρθρο 13. 

Αναλυτικός πίνακας με τις κατώτερες αποδοχές των εργαζομένων 
στις αποθήκες ακατέργαστων δερμάτων (ημερομίσθια + επιδόματα) 
όπως διαμορφώνονται με την παρούσα σύμβαση, προσαρτάται σε αυτήν 
και αποτελεί αναπόσπαστο μέρος της. 

Άρθρο 14 

Η ισχύς της παρούσας αρχίζει από 1.1.1990. 

Η ΣΣΕ να δημοσιευθεί στην Εφημερίδα της Κυβερνήσεως. 

Αθήνα, 7 Μαΐου 1990 

Ο ΥΠΟΥΡΓΟΣ 

Α. ΚΑΛΑΝΤΖΑΚΟΣ 

ΑΝΑΛΥΤΙΚΟΣ ΠΙΝΑΚΑΣ ΗΜΕΡΗΣΙΩΝ ΑΠΟΔΟΧΩΝ 
Που προβλέπεται από το άρθρο 13. 
ΕΡΓΑΤΟΤΕΧΝ ΙΤΕΣ ΑΠΟΘΗΚΩΝ ΑΚΑΤΕΡΓΑΣΤΩΝ ΔΕΡΜΑΤΩΝ 


ΕΠΙΔΟΜΑΤΑ 


ΧΡΟΝΙΑ 

ΥΠΗΡΕΣ. 

ΗΜΕΡΟ¬ 

ΜΙΣΘΙΟ 

ΑΝΘΤΓ. 

ΕΡΓΑΣΙΑΣ 

ΓΑΜΟΥ 

ΣΥΝΟΛΟ 



ΑΓΑΜΟΙ 



0-1 

2.697 

367 

- 

3.064 

1-2 

2.763 

385 

- 

3.148 

2-3 

2.854 

399 

- 

3.253 

3-4 

2.986 

417 

- 

3.403 

4-6 

3.090 

417 

- 

3.507 

6-8 

3.167 

424 

- 

3.591 

8-35 

3.219 

434 

- 

3.653 



ΕΓΓΑΜΟΙ 



0-1 

2.697 

367 

265 

3.329 

1-2 

2.763 

385 

274 

3.422 

2-3 

2.854 

399 

289 

3.542 

3-4 

2.986 

417 

297 

3.700 

4-6 

3.090 

417 

301 

3.808 

6-8 

3.167 

424 

307 

3.898 

8-35 

3.219 

434 

313 

3.966 


-♦- 

Αριθ. ΥΠΠΟ/ΑΡΧ/Β1/Φ26/5895/124 (7) 

Κήρυξη Ι.Ν. Α. Αγ. Ανδρέα στο χτήμα Α. Συγγρού στη Κηφισιά, ως χτί¬ 
σμα που έχει ανάγκη ειδικής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την αριθμ. ΥΠΠΟ/ΓΝΟΣ/55227/23.12.88 Υ.Α. (ΦΕΚ 923/ 
Β/23.12.88), όπως αυτή διαμορφώθηκε με το ΦΕΚ 37/Β/20.1.89 
και συμπληρώθηκε με την Τ.Α. ΤΠΠΟ/ΓΝΟΣ/3265/25.1.89 (ΦΕΚ 
73/Β/1.2.89). 2) Τις διατάξεις του Κ.Ν. 5351/32 «Περί Αρχ/των» 
και τις διατάξεις του Ν. 1469/50 για κτήρια χρήζοντα ειδικής κρατι¬ 
κής προστασίας. 3) Την γνωμοδότηση του Τοπικού Συμβουλίου Μνη¬ 
μείων Ελλάδας, όπως διατυπώθηκε στην αριθ. 2/31.1.1990 Συνεδρία 
του, αποφασίζουμε: 

Χαρακτηρίζουμε ως χτίσμα που έχει ανάγκη ειδικής κρατικής προ¬ 
στασίας τον I. Ναό Αγ. Ανδρέα που βρίσκεται στο κτήμα Συγγρού στη 
Κηφισιά, με ζώνη προστασίας 50 μ. γύρω του, γιατί αποτελεί αμειγές 
δείγμα νεογοτθικού ρυθμού. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 23 Μαρτίου 1990 

Με εντολή Υπουργού 
Ο Γενικός Γραμματέας 
Α. ΣΑΡΗΓΙΑΝΝΗΣ 

-♦- 

Αριθ. 5410 (8) 

Σύσταση Ν.Π. με την επωνυμία «Σχολική Επιτροπή Δημοτικού Σχο¬ 
λείου Καλλιθέας» Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις των άρθρων 80, 162 και 187 του Π.Δ./τος 
323/89 «Κωδικοποίηση σε ενιαίο κείμενο νόμου με τίτλο δημ. και κοιν. 
κώδικας των ισχυουσών δ/ξεων του δημ. και κοιν. κώδικα όπως τρο¬ 
ποποιήθηκαν συμπληρώθηκαν». 

2. Την αριθ. ΣΤ5/26/5.10.88 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος Χωροταξίας και Δημοσίων Έργων (ΦΕΚ 732/Β/ 
5.10.88). 

3. Την 5/90 απόφαση του Κ.Σ. Καλλιθέας με την οποία συστήνεται 
Νομικό Πρόσωπο με την επωνυμία «Σχολική Επιτροπή Δημοτικού 
Σχολείου Καλλιθέας, αποφασίζουμε: 


1. Συστήνουμε στην κοινότητα Καλλιθέας ίδιο Νομικό Πρόσωπο με 
την επωνυμία «Σχολική Επιτροπή Δημοτικού Σχολείου Καλλιθέας». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικώτερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 5μελές διοικητικό συμβούλιο 
αποτελούμενο από: 

α) Τον εκάστοτε πρόεδρο της κοινότητος ως πρόεδρο 
β) Δύο (2) κοινοτικούς συμβούλους, 
γ) Τον Διευθυντή του Δημοτικού Σχολείου, 
δ) Ένα κάτοικο της κοινότητας. 

4. Η θητεία του πρώτου Διοικητικού Συμβουλίου λήγει με την λήξη 
της παρούσας κοινοτικής περιόδου. 

Η θητεία των μελών του διοικητικού συμβουλίου ακολουθεί την κοι¬ 
νοτική περίοδο. 

Το Δ.Σ. εκλέγει αντ/δρο και γραμματέα. 

5. Πόροι του Νομικού Προσώπου είναι: 

α) Ετήσια επιχορήγηση της κοινότητας εκ δραχμών 105.000 δρχ. 
β) Ετήσια Επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

στ) Πρόσοδοι από την περιουσία που τυχόν στο μέλλον αφιερωθεί. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 24 Απριλίου 1990 
Ο Νομάρχης 

ΚΩΝ/ΝΟΣ ΒΙΛΛΙΩΤΗΣ 

-—♦- 

Αριθ. Ε 3472 (9) 

Τροποποίηση του Οργανισμού Εσωτερικής Υπηρεσίας της Στέγης 
Γραμμάτων και Καλών Τεχνών Δήμου Ξάνθης. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1) Τις διατάξεις: α) των άρθρων 1, 2, 4, 5 και 14 του Ν. 1586/ 
1986 «Βαθμολογική διάρθρωση των θέσεων του Δημοσίου, των 
Ν.Π.Δ.Δ. και των Ο.Τ.Α και άλλες διατάξεις», β) του άρθρου 12 του Ν. 
1188/1981 «περί κυρώσεως του κώδικος περί καταστάσεως προσωπι¬ 
κού Ο.Τ.Α. και γ) του Π.Δ/τος 37α/1987 «μερική επέκταση των δια¬ 
τάξεων, που ισχύουν για τους δημοσίους υπαλλήλους και τους υπαλλή¬ 
λους των άλλων Ν.Π.Δ.Δ. και στους υπαλλήλους των Ο.Τ.Α. κ.λπ.». 

2. Την 1/1989 απόφαση του Διοικητικού Συμβουλίου της Στέγης 
Γραμμάτων και Καλών Τεχνών Δήμου Ξάνθης, με την οποία τροπο¬ 
ποιείται ο Οργανισμός Εσωτερικής Υπηρεσίας. 

3. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 του Ν. 1586/1986 που καταχωρήθηκε στο 1/1990 πρα¬ 
κτικό συνεδριάσεώς του, αποφασίζουμε: 

Εγκρίνουμε την 1/1989 απόφαση του Διοικητικού Συμβουλίου της 
Στέγης Γραμμάτα>ν και Καλών Τεχνών Δήμου Ξάνθης, με την οποία 
τροποποιείται ο Οργανισμός Εσωτερικής Υπηρεσίας, ο οποίος μετά την 
τροποποίηση έχει ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο Ιο 

Συγκρότηση Υπηρεσιών 

1) Διεύθυνση Διοικητικών - Τεχνικών Υπηρεσιών. 

2) Τμήμα Βιβλιοθήκης. 

3) Τμήμα Ωδείου 

4) Τμήμα Χορού 

5) Τμήμα θεάτρου κινηματογράφου 

6) Τμήμα εικαστικών τεχνών 

7) Τμήμα φωτογραφικού, ιστορικού και λαογραφικού αρχείου 

8) Τμήμα λαϊκής επιμόρφωσης και πολιτιστικών εκδηλώσεων 

Άρθρο 2ο 

Διεύθυνση Διοικητικών - Τεχνικών Υπηρεσιών 

α) Μία (1) θέση του Κλάδου ΠΕΙ Διοικητικού με βαθμούς Γ - Α' ως 
Προϊστάμενος Διευθυντής. (Ο Προϊστάμενος διεύθυνσης προΐσταται 
όλων των τμημάτων της Στέγης Γραμμάτων και Καλών Τεχνών Δή¬ 
μου Ξάνθης, εποπτεύει, ελέγχει και μεριμνά για τον γενικό συντονισμό 
των ενεργειών, για την κανονική και εύρυθμη λειτουργία των τμημά¬ 
των της Στέγης και ενεργεί επί παντός αντικειμένου αφορώντος στην 
υπηρεσιακή εν γένει κατάσταση του προσωπικού της Στέγης, σύμφωνα 
προς τις ιαχύουσες διατάξεις Νόμων, διαταγμάτων, υπουργικών απο¬ 
φάσεων κ.λ.π). 

Για το διορισμό στον εισαγωγικό ορίζεται πτυχίο ή δίπλωμα Νομικής 
ή πολιτικών ή οικονομικών επιστημών Α.Ε.Ι. ή κοινωνιολογίας ή διοί¬ 
κησης επιχειρήσεων της ημεδαπής ή πτυχίο ή δίπλωμα ΑΣΟΕΕ ή ΠΑ- 
ΣΠΕ ή ανωτάτων βιομηχανικών σχολών της ημεδαπής ή ισότιμο αντί¬ 
στοιχης ειδικότητας σχολών της ημεδαπής ή αλλοδαπής. 

β) Μία (1) θέση υπαλλήλου του Κλάδου ΔΕΙ Διοικητικού με βαθ¬ 
μούς Γ’ - Α', ως Γραμματέας και πρακτικογράφος. (Ο υπάλληλος αυτός 
θα διεκπεραιώνει την διοικητική και λογιστική εργασία του Νομικού 
Προσώπου, αλληλογραφία, αρχείο, φάκελλοι προσωπικού, μισθοδοσία, 
δακτυλογραφία κ.λπ.). 

Προσόν διορισμού στον εισαγωγικό βαθμό για τον Κλάδο αυτό ορίζε¬ 
ται για μια πενταετία από την έναρξη της ισχύος του Ν. 1586/1986 
(1.4.86) απολυτήριος τίτλος Αυκείου ή εξαταξίου Γυμνασίου ή ισοτίμου 
σχολείου ανεξάρτητα από ειδικότητα. Για την επόμενη πενταετία οι θέ¬ 
σεις καλύπτονται κατά το ήμισυ από κατόχους απολυτηρίου τίτλου Λυ¬ 
κείου ή εξαταξίου Γυμνασίου ή ισοτίμου σχολείου ανεξάρτητα από ειδι¬ 
κότητα και κατά το ήμισυ από κατόχους απολυτηρίου τίτλου τμήματος 
υπαλλήλων γραφείου (διοίκησης) ή τμήματος υπαλλήλων λογιστηρίου 
Τεχνικού - Επαγγελματικού Αυκείου. Μετά την συμπλήρωση της δεύ¬ 
τερης πενταετίας οι θέσεις των παραπάνω κλάδων καλύπτονται απο¬ 
κλειστικά από κατόχους απολυτηρίου τίτλου τμήματος υπαλλήλων 
γραφείου (διοίκησης) ή τμήματος υπαλλήλων λογιστηρίου - Τεχνικού - 
Επαγγελματικού Λυκείου. 

γ) Δύο (2) θέσεις υπαλλήλων του Κλάδου ΥΈ1 κλητήρων- Θυρω¬ 
ρών- γενικών καθηκόντων με βαθμούς Δ - Γ. 

Προσόν διορισμού στον εισαγωγικό βαθμό για τον Κλάδο αυτό ορίζε¬ 
ται απολυτήριος τίτλος υποχρεωτικής εκπαίδευσης (δηλαδή απολυτή¬ 
ριο τριταξίου γυμνασίου ή απολυτήριος τίτλος κατώτερης τεχνικής σχο¬ 
λής του Ν.Δ. 580/1970. 

Για μιά τριετία από την έναρξη ισχύος του Ν. 1586/86 (1.4.86) και 
κάθε φορά που δεν καθίσταται δυνατή η πλήρωση κενών θέσεων του 
κλάδου αυτού από υποψηφίους με τα προσόντα της παραπάνω παρα¬ 
γράφου, επιτρέπεται ο διορισμός προσωπικού με τυπικό προσόν ορι¬ 
σμένη ειδικότητα ή εμπειρία. 

δ) Δύο (2) θέσεις υπαλλήλων του Κλάδου ΥΕ16 (καθαριστριών) με 
βαθμούς Δ' - Γ. 

Προσόν διορισμού στον εισαγωγικό βαθμό για τον Κλάδο αυτό ορίζε¬ 
ται απολυτήριος τίτλος υποχρεωτικής εκπαίδευςσης (δηλ. απολυτήριο 
τριταξίου γυμνάσιου ή απολυτήριος τίτλος κατώτερης τεχνικής σχολής 
του Ν. 580/1970). 

Για μία τριετία από την έναρξη ισχύος του Ν. 1586/1986 
(1.4.1986) και κάθε φορά που δεν καθίσταται δυνατή η πλήρωση κε¬ 
νών θέσεων του Κλάδου αυτού από υποψηφίους με τα προσόντα της πα¬ 
ραπάνω παραγράφου, επιτρέπεται ο διορισμός προσωπικού με τυπικό 
προσόν ορισμένη ειδικότητα ή εμπειρία. Οι θέσεις αυτές θα παραμείνουν 
κενές μέχρις ότου αποχωρήσουν από την υπηρεσία οι δύο καθαρίστριες 
που υπηρετούν με σχέση εργασίας Ιδιωτικού Δικαίου αορίστου χρόνου 
(μία της Βιβλιοθήκης και μία του Ωδείου). 

ε) Μία (1) θέση υπαλλήλου του Κλάδου ΔΕ24 ηλεκτρολόγων με βαθ¬ 
μούς Γ’ - Α'. 


0 υπάλληλος της θέσης αυτής θα έχει την ευθύνη για την συντήρηση 
και την καλή λειτουργία όλων των ηλεκτρολαγικών εγκαταστάσεων του 
κτιρίου, όπου θα στεγάζονται οι υπηρεσίες του Νομικού Προσώπου. 

Προσόν διορισμού στον εισαγωγικό βαθμό για τον Κλάδο αυτό ορίζε¬ 
ται ο ομώνυμος ή αντίστοιχος ή συναφής κατά ειδικότητα απολυτήριος 
τίτλος Τεχνικού Επαγγελματικού Λυκείου ή Τεχνικής Επαγγελματικής 
Σχολής δευτεροβάθμιας εκπαίδευσης ή σχολής μαθητείας του Ο.Α.Ε.Δ. 
του Ν. 1346/1983 (Φ.Ε.Κ. 46/1983 τ.Α') ή άλλης ισότιμης σχολι¬ 
κής μονάδας ημεδαπής ή αλλοδαπής. 

Για τον διορισμό σε θέση του παραπάνω Κλάδου με τυπικό προσόν 
απολυτήριο τίτλο Τεχνικής Επαγγελματικής σχολής δευτεροβάθμιας 
εκπαίδευσης ή σχολής μαθητείας του Ο.Α.Ε.Δ. του Ν. 1346/1983 ή 
άλλης ισότιμης σχολικής μονάδος της ημεδαπής ή (αλλοδαπής, απαιτεί¬ 
ται και τριετής εμπειρία μετά την κτήση του απολυτηρίου τίτλου στην 
ειδικότητα ή σε συναφή ειδικότητα. 

Για την συμπλήρωση της τριετοός εμπειρίας συνυπολογίζεται και ο 
χρόνος στρατιωτικής θητείας κατά τον οποίο ο στρατεύσιμος απασχολή¬ 
θηκε σε εργασίες της οικείας ειδικότητας ή συναφούς. 

Κάθε φορά που δεν καθίσταται δυνατή η πλήρωση κενών θέσεων 
προσωπικού από υποψηφίους με προσόντα των προηγουμένων παρα¬ 
γράφων επιτρέπεται για μία τριετία από την έναρξη ισχύος του Ν. 
1586/86 (1.4.86) ο διορισμός με προσόν απολυτήριο τίτλο αντίστοι¬ 
χης αναγνωρισμένης κατώτερης σχολής ή αντίστοιχη εμπειρία. 

Άρθρο 3ο 
Τμήμα Βιβλιοθήκης 

α) Μία (1) θέση υπαλλήλου του Κλάδου ΠΕ2 εφόρων βιβλιοθηκών 
με βαθμούς Γ' - α' ως Τμηματάρχης. (Η θέση αυτή δεν μπορεί να πλη¬ 
ρωθεί για όσο διάστημα υπηρετεί στην υπηρεσία ο σημερινός Προϊστά¬ 
μενος της Βιβλιοθήκης Κλάδους ΔΕΙ με βαθμό Α' και αποδεικνυόμενη 
εμπειρία στα θέματα βιβλιοθηκονομίας από αυτόν). 

Προσόν διορισμού στον εισαγωγικό βαθμό ορίζεται πτυχίο ή δί¬ 
πλωμα αρχειονομίας και βιβλιοθηκονομίας Α.Ε.Ι της ημεδαπής ή ισό¬ 
τιμο αντίστοιχης ειδικότητας σχολών της αλλοδαπής. 

Για μία πενταετία ακόμη για την ειδικότητα εφόρων βιβλιοθηκών, 
επιτρέπεται ο διορισμός με πτυχίο ή δίπλωμα Νομικής ή Πολιτικών ή 
Οικονομικών Επιστημών Α.Ε.Ι. της ημεδαπής ή πτυχίο ή δίπλωμα 
ΑΣΟΕΕ ή ΠΑΣΠΕ ή ανωτάτων βιβλιομηχανικών σχολών της ημεδα¬ 
πής ή πτυχίο ή δίπλωμα τμήματος φιλολογίας ή ιστορίας και αρχαιολο¬ 
γίας ή θεολογίας Α.Ε.Ι. της ημεδαπής ή ισότιμο πτυχίο οιντίστοιχης ει¬ 
δικότητας σχολών της αλλοδαπής, άρτια γνώση Γαλλικής, Αγγλικής ή 
Γερμανικής ή Ιταλικής γλώσσας και γνώσεις βιβλιοθηκονομίας που 
αποδεικνύονται από αντίστοιχους τίτλους σπουδών ή δοκιμασία. 

0 Τμηματάρχης θα είναι υπεύθυνος για την καλή λειτουργία του 
τμήματος, την επιλογή και προμήθεια νέων βιβλίων, την αποδελτίωση 
και την ταξινόμησή τους κ.λπ. 

β) Δύο (2) θέσεις υπαλλήλων του Κλάδου ΤΕ1 βιβλιοθηκονόμων με 
βαθμούς Γ’ - Α'. (Υπεύθυνοι ο ένας για το τμήμα του δανεισμού και ο 
άλλος για την λειτουργία του αναγνωστηρίου). 

Προσόν διορισμού στον εισαγωγικό βαθμό ορίζεται πτυχίο ή δί¬ 
πλωμα βιβλιοθηκονομίας Τ.Ε.Ι. της ημεδαπής ή ισοτίμων σχολών της 
ημεδαπής ή αλλοδαπής ή Κ.Α.Τ.Ε.Ε. ή ισοτίμων σχολών της ημεδα¬ 
πής ή αλλοδαπής. 

(Η μία θέση από αυτές θα παραμείνει κενή για όσο διάστημα υπηρετεί 
στο Νομικό Πρόσωπο υπάλληλος με σχέση εργασίας Ιδιωτικού Δικαίου 
αορίστου χρόνου που κατέχει προσωρινή θέση και έχει απολυτήριο Λυ¬ 
κείου). 

Άρθρο 4ο 
Τμήμα Ωδείου 

Το τμήμα Ωδείου αποτελείται από: 

α) Σχολή συνθέσεως, β) Σχολή θεωρητικών και ιστορικών μαθημά¬ 
των, γ) Σχολή ενόργανου μουσικής, δ) Σχολή ορχήστρας και χωροδίας, 
ε) Σχολή μονωδίας και δραματικής τέχνης, στ) Σχολή εκκλησιαστικής 
μουσικής, ζ) Φιλαρμονική, η οποία έχει σκοπό: 

1) Την καλλιέργεια της μουσικής τέχνης, 2) την ψυχαγωγία των κα¬ 
τοίκων του Δήμου Ξάνθης και άλλων Δήμων ως και των κατοίκων του 
Νομού, 3) την με περισσότερη λαμπρότητα διεξαγωγή των θρησκευτι- 

χών, εθνικών και δημοτικών ή άλλου ενδιαφέροντος εορτών και τελε¬ 
τών, 4) την υποδοχή υψηλών προσωπικοτήτων. 

Άρθρο 5ο 

Προσωπικό του Ωδείου 

α) Μία (1) θέση υπαλλήλου Κλάδου ΤΕ14 με βαθμούς Γ’ - Α' ως 
Τμηματάρχης του τμήματος Ωδείου (Καλλιτεχνικός Διευθυντής του 
Δημοτικού Ωδείου Ξάνθης). 

(Η θέση αυτή δεν μπορεί να πληρωθεί για όσο διάστημα υπηρετεί στο 
Ωδείο ο μόνιμος Προϊστάμενος του Ωδείου Κλάδου ΤΕ14 με βαθμό Α’ 
προσωρινή θέση του άρθρου 29 Π.Δ. 37α/1987 και 329 του Ν. 
1188/1981). 

Προσόν διορισμού στον εισαγωγικό βαθμό ορίζεται δίπλωμα συνθέ- 
σεως ή κλειδοκυμβάλου ή βιολιού ή βιολενταέλου ή μονωδίας του Κρα¬ 
τικού Ωδείου Θεσ/νίκης ή άλλων αναγνωρισμένων Ωδείων της ημεδα¬ 
πής ή αναγνωρισμένης ανώτατης μουσικής σχολής της αλλοδαπής και 
πτυχίου αντιστήξεως και φυγής των αυτών ως άνω Ωδείων και μουσι¬ 
κών σχολών και 1 θετής τουλάχιστον καλλιτεχνική διδακτική προϋπη¬ 
ρεσία στις σχολές αυτές (άρθρο 15/α Β.Δ. 16/15.1.66 Φ.Ε.Κ. 7/ 
1966 τεύχ. Α'). 

β) Το διδακτικό προσωπικό που απαιτείται θα προσλαμβάνεται σύμ¬ 
φωνα με τις εκάστοτε ισχύουσες διατάξεις και για εννεάμηνο χρονικό 
διάστημα. 

Τα προσόντα των προσλαμβανόμενων καθηγητών, διδασκάλων και 
επιμελητών ορίζονται από το Β.Δ. 16/15.1.1966, άρθρο 16 (Φ.Ε.Κ. 
7/66 τεύχ. Α'). 

γ) Μία (1) θέση αρχιμουσικού Φιλαρμονικής με σχέση εργασίας Ιδι¬ 
ωτικού Δικαίου αορίστου χρόνου. 

Τα προσόντα του προσλαμβανόμενου ορίζονται από το Π.Δ. 476/ 
1981. (Διπλώματα ή πτυχία «ενοργανώσεως πνευστών οργάνων και 
διευθύνσεως μπάντας» αρμονίιχς ή ωδικής αντιστίξεως και φυγής και 
τριετής προϋπηρεσία ως μουσικού εκτελεστού. Ελλείψει υποψηφίων που 
να έχουν δίπλωμα αντίστιξης και φυγής αρκούν τα λοιπά διπλώματα ή 
πτυχία). 

Άρθο 6ο 
Τμήμα Χορού 

α) Μία (1) θέση διευθυντή σπουδών (Ιδιωτικού Δικαίου αορίστου 
χρόνου). 

Προσόν διορισμού του διευθυντή σπουδών ορίζεται δίπλωμα ή πτυχίο 
καθηγητού ανεγνωρισμένης επαγγελματικής σχολής χορού της ημεδα¬ 
πής ή ανεγνωρισμένης ανώτερης ή ανώτατης σχολής χορού της αλλο¬ 
δαπής και πενταετή διδακτική πείρα σε ανεγνωρισμένη σχολή χορού 
της ημεδαπής ή αλλοδαπής ή 15ετή ευδόκιμη διδακτική προϋπηρεσία 
σε ανεγνωρισμένη από το Κράτος σχολή χορού ή 15ετή ανώτερη καλλι¬ 
τεχνική σταδιοδρομία ως χορευτής ή χορογράφος κλασσικού και σύγ¬ 
χρονου ρεπερτορίου (Π.Δ. 457/1983 άρθρο 5). 

β) Το διδακτικό προσωπικό που απαιτείται θα προσλαμβάνεται σύμ¬ 
φωνα με τις εκάστοτε ισχύουσες διατάξεις και για εννεάμηνο χρονικό 
διάστημα. 

Τα προσόντα των προσλαμβανόμενων ορίζονται στο άρθρο 2 παρ. 2 
του Π.Δ. 457/1983. 

Άρθρο 7ο 

Για την οργάνωση των λοιπών τμημάτων: α) Θεάτρου και Κινημα¬ 
τογράφου, β) Εικαστικών τεχνών, γ) Φωτογραφικού, ιστορικού και λα- 
ογραφικού αρχείου, δ) λαϊκής επιμόρφωσης και πολιτιστικών εκδηλώ¬ 
σεων, επιλαμβάνεται η «ΕΦΟΡΙΑ ΚΑΛΛΙΤΕΧΝΙΚΩΝ ΕΚΔΗΛΩ¬ 
ΣΕΩΝ» που θα απαρτίζεται από τον Πρόεδρο και δύο μέλη του Διοικη¬ 
τικού Συμβουλίου που θα εκλέγονται από τον Πρόεδρο και τον Προϊστά¬ 
μενος της Στέγης Γ ραμμάτων και Καλών Τεχνών Δήμου Ξάνθης, Χρέη 
γραμματέως της Εφορίας θα εκτελεί ο γραμματέας της Στέγης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ξάνθη, 19 Απριλίου 1990 

Με εντολή Νομάρχη 
Ο Νομαρχών Διευθυντής 
ΣΩΤ. ΝΤΟΤΒΡΑΣ 


Αριθ. Α4-1532 (10) 

Μετάταξη των αμοιβών παροχής υπηρεσιών των Βαφείων - Φινιριστη- 
ρίων και Τυποβαφείων των πάσης φύσεως νημάτων και υφασμάτων 
από την αγορανομική κατηγορία «Διατιμημένα ή ελεγχόμενου κέρ¬ 
δους» στην κατηγορία «Ελεγχόμενα για υπερβολικό κέρδος». 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «Περί Οργανισμού του Υπουργείου Εμπορίου», 
όπως ισχύει σήμερα. 

3. Το Ν.Δ. 136/46 «Περί Αγορανομικού Κώδικα» όπως έχει τροπο¬ 
ποιηθεί και συμπληρωθεί μεταγενέστερα. 

4. Την Α.Δ. 14/1989 «Τροποποίηση και νέα κωδικοποίηση Αγορα- 
νομικών Διατάξεων που εκδόθηκαν μέχρι και 16 Φεβρουάριου 1989», 
όπως ισχύει σήμερα. 

5. Το άρθρο I της Αγορανομικής Διάταξης 13/12.3.87. 

6. Την με αριθ. 54/21.12.88 Αγορανομική Διάταξη. 

7. Το με αριθ. 2/28.2.1990 Πρακτικό της Γνωμοδοτικής Επιτρο¬ 
πής Τιμών, αποφασίζουμε: 

Άρθρο 1 

Τροποποιώντας και συμπληρώνοντας τις διατάξεις του άρθρου 1 της 
14/1989 Αγορανομικής Διάταξης, μετατάσσουμε τις παροχές υπηρε¬ 
σιών των Βαφείων - Φινιριστηρίων και Τυποβαφείων των πάσης φύ¬ 
σεως νημάτων και υφασμάτων, από την αγορανομική κατηγορία «Δια- 
τιμημένα ή ελεγχομένου κέρδους» στην κατηγορία «Ελεγχόμενα για 
υπερβολικό κέρδος» παροχών. 

Άρθρο 2 

Οι με αρ. 13/87 και 54/88 Αγορανομικές Διατάξεις καταργούνται. 
Άρθρο 3 

1. Οι παραβάτες της παρούσας, που ισχύει για όλη την Επικράτεια 
από την επομένη της ανακοίνωσής της στον ημερήσιο τύπο, διώκονται 
και τιμωρούνται σύμφωνα με τις διατάξεις του Ν.Δ. 136/1946 «Περί 
Αγορανομικού Κώδικα». 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 3 Μαΐου 1990 

Ο ΥΠΟΥΡΓΟΣ 

ΑΘΑΝΑΣΙΟΣ ΞΑΡΧΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην Α3β/οικ. 5705/30.3.1990 κοινή υπουργική απόφαση με 
θέμα «σύσταση (108) θέσεων κλάδου γιατρών Ε.Σ.Υ.», που δημοσιεύ¬ 
τηκε στο ΦΕΚ 215/2.4.90 τεύχος Β', γίνεται η εξής διόρθωση: 

1. Στο άρθρο 2 αντί του λανθασμένου: 

«ΝΟΣΟΚΟΜΕΙΟ ΕΙΔΙΚΟΤΗΤΑ ΒΑΘΜΟΣ 

Δ/ντής Δ/ντής Ε.Α. Ε.Α. Ε.Β. Σύνολο 

ή ή 

Ε.Α. Ε.Β. 

στο σωστό: 

«ΝΟΣΟΚΟΜΕΙΟ ΕΙΔΙΚΟΤΗΤΑ ΒΑΘΜΟΣ 

Δ/ντής Ε.Α. Ε.Α. Ε.Β. ΣΥΝΟΛΟ 

ή ή 

Ε.Α. Ε.Β. 

2. Στο ίδιο άρθρο παρ. 4 αντί του λανθασμένου: 

— 1 — — 1 » . « — — 1 — — 1 » 
- στο σωστό: - 

--1.-12 --1--1 

(Από το Υπ. Υγείας Πρόν. και Κοιν. Ασφαλίσεων) 

- + - 

( 12 ) 

Στην 144/οικ. 491/14.3.1990 απόφαση του Υπουργού Υγείας, 
Πρόνοιας και Κοιν. Ασφαλίσεων, σχετικά με την αύξηση του κατωτάτου 

ορίου του χορηγούμενου μηνιαίου βοηθήματος από το Ταμείο Αρωγής 
Υπαλλήλων αρμοδιότητας Υπουργείου Εθνικής Παιδείας και Θρησκευ¬ 
μάτων, που δημοσιεύθηκε στο ΦΕΚ 246/6.4.1990 (τ.Β') γίνεται η 
παρακάτω διόρθωση σφάλματος: 

Στον τέταρτο στίχο αντί του λανθασμένου: «δικαιούχου» τίθεται το 
ορθό: «δικαιοδόχους». 

(Από το Υπουργείο Υγείας, Πρόνοιας και Κοιν. Ασφαλίσεων) 


(13) 

Στην Α3β/3984/26.3.90 υπουργική απόφαση με θέμα «Παροχή 
Δευτεροβάθμιας και Τριτοβάθμιας Οδοντιατρικής Περίθαλψης από τα 
Οδοντιατρικά και Γναθοχειρουργικά Τμήματα των Νοσοκομείων» που 
δημοσιεύτηκε στο ΦΕΚ 239/6.4.90 (τεύχος Β') μετά το αποφασίζουμε 
προστίθεται η λέξη «Άρθρο 1» που έχει παραληφθεί. 

(Από το Υπουργείο Υγείας, Πρόνοιας και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



